Minskin piiri

Minskin piiri (valkoven. Мінскі раён, Minski rajon, ven. Минский район, Minski raion) on Minskin alueella Valko-Venäjällä sijaitseva pääkaupunki Minskiä ympäröivä hallintopiiri. Piirin hallinnollinen keskus on pääkaupunki Minsk, jonka alue ei kuitenkaan sisälly ympäröivään hallintopiiriin. Käytännössä piirin sisärajana on suurin piirtein Minskin kehätie. Vuoden 2009 väestönlaskennan aikaan Minskin piirin alueella asui yhteensä 159 569 henkeä. Hallintopiiri on maaseutuvaltainen, sillä alueen kymmenien taajamien asukkaista kaupunkilaisiksi luetaan väestötilastoissa ainoastaan Zaslaujen kaupungin (14 202 as.) ja Minskin eteläpuolella sijaitsevan Matšulištšyn kaupunkimaisen taajaman (7 378 as.) asukkaat; muut ovat maaseutuasukkaita. Matšulištšyn kaupunkitaajaman vieressä on Valko-Venäjän ilmavoimien käytössä ollut Minsk-Matšulištšyn lentokenttä. Minskin piirin koillislaidalla (54.0609°N, 27.7384°E), vain 15 km Minskin kehätieltä koilliseen sijaitsee Raubitšy, joka tunnetaan Valko-Venäjällä keskeisenä talviurheilulajien valmennus- ja kisapaikkana. Siellä on järjestetty esimerkiksi ampumahiihdon ja freestylen Euroopan- tai maailmancupin osakilpailuja. Lähteet Aiheesta muualla Kuvia tai muita tiedostoja aiheesta Minskin piiri Wikimedia Commonsissa Минский район - artikkeleja piiristä ja sen taajamista (venäjäksi) (dorogiby.info) Maakunnan viralliset Minskin piirin sivut (Arkistoitu – Internet Archive) (venäjäksi) Kartta ja hieman tilastotietoja piiristä (Arkistoitu – Internet Archive) (venäjäksi) (emaps-online.com) Wikimapia karttalinkki Minskin piiriin - Katso Minskin kehätien ulkopuolelle, kohteiden selitykset pääosin (englanniksi) tai (venäjäksi) Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen (Valko-Venäjän rautateiden Minskin osasto) (venäjäksi) Valko-Venäjän Ilmatieteen laitoksen sääennuste Minskiin (Arkistoitu – Internet Archive) (venäjäksi) Kuvia Minskin piirin alueelta (venäjäksi) (globustut.by)